رۆبێرتۆ مانچینی
ڕۆبێرتۆ مانچینی ( ; لەدایکبووی ٢٧ی تشرینی دووەمی ١٩٦٤) ڕاھێنەری تۆپی پێی ئیتاڵییە و پێشتر یاریزان بووە. لە ئێستادا ڕاھێنەری ھەڵبژاردەی ڕاھێنەری ھەڵبژاردەی ئیتاڵیایە.

کاتێک یاریزان بوو وەک ھێرشبەری قۆڵ یاری کردووە، لە یانەی بۆڵۆنیا ژیانی پیشەگەرانەی دەستپێکردووە، پاشان لە ساڵی ١٩٨٢ ڕووی کردە یانەی سامپدۆریا کە زیاتر لە ٥٥٠ یاری تێدا ئەنجامدا، و یارمەتی تیپەکەی دا نازناوی خولی ئیتاڵیا و چوار نازناوی جامی ئیتاڵیا و جامی براوەکانی جامی ئەورووپا بەدەستبھێنێت . ٣٦ یاری بۆ ئیتاڵیا کردووە، بەشداری لە جامی نەتەوەکانی ئەورووپای ١٩٨٨ و جامی جیھانیی فیفای ١٩٩٠ کردووە، ھەرچەندە لە جامی جیھانیی ١٩٩٠ دا بەشداری یارییەکانی نەکرد. لە ساڵی ١٩٩٧ دوای ١٥ ساڵ لە یاری بۆ سامپدۆریا، مانچینی یانەکەی بەجێھێشت و پەیوەندی بە لاتسیۆوە کرد، لەوێش توانی جگە لە جامی سوپەری ئەورووپا، دوو نازناوی دیکەی جامی ئیتاڵیا بەدەستبھێنێت. شانبەشانی جیانلویجی بوفۆن دێت کە زۆرترین جار نازناوی جامی ئیتاڵیا بەدەستھێناوە (٦). ساڵی ١٩٩٤ بە فەرمی وازھێنانی لە یاری نێودەوڵەتی ڕاگەیاند

یەکەم ئەرکی ڕاھێنەرایەتی لە فیۆرێنتینا بوو لە ساڵی ٢٠٠١، تەمەنی تەنھا ٣٦ ساڵ بوو، نازناوی جامی ئیتاڵیا بەدەستھێنا. وەرزی دواتر پۆستی ڕاھێنەرایەتی یانەی لازیۆی گرتە ئەستۆ و لەوێش توانی سەرکەوتن تۆماربکات لە بردنەوەی جامی ئیتالیا. لە ساڵی ٢٠٠٤دا، مانچینی پۆستی ڕاھێنەرایەتی لە ئینتەر میلان پێشکەش کرا، سێ نازناوی لەسەریەک لە خولی ئیتاڵیا بەدەستھێنا، کە ژمارەیەکی پێوانەیی یانەکەیە؛ لە ساڵی ٢٠٠٨ لە کارەکەی دوورخرایەوە. دوای ئەوەی زیاتر لە ساڵێک لە ئەرکی ڕاھێنەرایەتی دورکەوتەوە، مانچینی لە مانگی کانوونی دووەمی ٢٠٠٩ وەک ڕاھێنەری یانەی مانچستەر سیتی دەستنیشانکرا. یارمەتی سیتی دا لە وەرزی ٢٠١٠–٢٠١١ جامی یەکێتی ئینگلتەرا بباتەوە، کە یەکەم نازناوی گەورەی یانەکەی بوو لە ماوەی ٣٥ ساڵدا. مانچینی لە مانگی ئەیلوولی ساڵی ٢٠١٣ ئەرکی ڕاھێنەرایەتی لە یانەی گەلاتەسەرای تورکی وەرگرت و لە تاکە وەرزیدا لە یانەکەیدا نازناوی جامی تورکیای بەدەستھێنا، پێش ئەوەی بۆ ماوەی دوو ساڵی دیکە بگەڕێتەوە ئینتەرمیلان پێش ئەوەی ڕاھێنەرایەتی یانەی یانەی زێنیت ڕووسی بکات. لە ساڵی ٢٠١٨ ڕاھێنەری ھەڵبژاردەی ئیتاڵیا بوو، دوای ئەوەی ئیتاڵیا نەیتوانی سەرکەوێت بۆ جامی جیھانیی فیفای ٢٠١٨. لە ساڵی ٢٠٢١ توانی نازناویی دووەمی جامی نەتەوەکانی ئەورووپا بۆ ئیتالیا بەدەستبھێنێت. پاشان لەژێر ئیدارەی ئەودا، ئیتاڵیا بۆ دووەمجار لەسەریەک نەیتوانی بگاتە جامی جیھانیی فیفا دوای دۆڕان بەرامبەر مەقدۆنیای باکوور.

مانچینی لە ھەموو وەرزێکدا کە ڕاھێنەر بووە، لە ساڵی ٢٠٠٢ تا ٢٠١٤، لانیکەم گەیشتووەتە قۆناغی پێش کۆتایی پێشبڕکێیەکی گەورە. خاوەنی کۆمەڵێک ڕیکۆردە، لەوانە زۆرترین یاریی کۆتایی جامی ئیتاڵیا لەسەریەک لە ساڵی ٢٠٠٤ تا ٢٠٠٨، لەگەڵ لازیۆ جارێک لە ٢٠٠٤ و لەگەڵ ئینتەرمیلان لە چوار وەرزی دواتردا.

سەرچاوەکان

بەستەرە دەرەکییەکان 
 

ڕاھێنەرانی تۆپی پێی دوور لە وڵات لە ئینگلستان
ڕاھێنەرانی تۆپی پێی ئیتالی
یاریزانانی جامی جیھانیی فیفای ١٩٩٠
یاریزانانی جامی نەتەوەکانی ئەورووپا بۆ تۆپی پێی ١٩٨٨
یاریزانانی پرێمیەرلیگ
یاریزانانی خولی تۆپی پێی ئیتالیا
یاریزانانی یانەی تۆپی پێی لێستەر سیتی
زیندووان
لەدایکبووانی ١٩٦٤
CS1 Italian-language sources (it)